**A Borsod-Abaúj-Zemplén Megyei Rendőr-főkapitányság felvételt hirdet a**

**B.-A.-Z. Megyei Rendőr-főkapitányság állományába**

**Járőrtárs**

**beosztás betöltésére**

A járőrtárs beosztás betöltésével egy élethivatást választ magának, amely többek között magába foglalja azt a motivációs tényezőt is, hogy az állampolgárok érdekében tud eljárni és a közrend, közbiztonság megszilárdításában aktívan részt vesz.

A felvételi eljárásra cselekvőképes, 18. életévüket betöltött, a felvételi követelményeknek megfelelő magyar állampolgárok jelentkezését várjuk.

**A felvételt nyert jelentkezők** 6 hónapos időtartamú moduláris képzésben vesznek részt, amelyet követően – sikeres vizsga esetén – őr-járőrtárs rész-szakképesítést (OKJ 51 861 03) szereznek. A résztvevők a képzés első két hónapjában **munkaviszonyban állnak,** majd a második hónap végén – sikeres modulzáró vizsga letétele esetén – **a B.-A.-Z. Megyei Rendőr-főkapitányság hivatásos állományába** 12 hónap próbaidő kikötésével kerülnek kinevezésre. A képzésben résztvevők őr-járőrtárs rész-szakképesítés megszerzését követően iskolarendszeren kívüli képzésben vesznek részt, középfokú rendőr tiszthelyettes (közrendvédelmi) szakképesítés megszerzése céljából (meghatározott időközönként összevonással levelező képzés formájában, kb.12 hónap időtartam alatt).

**A beosztásban ellátandó feladatok:**

Az őr-járőrtárs rész-szakképesítéssel rendelkező hivatásos állományú járőrtársak a B.-A.-Z. Megyei Rendőr-főkapitányság feladatainak ellátásában vesznek részt.

**Illetmény:**

* a képzés első két hónapjában a modulzáró vizsgáig bruttó 210 600 Ft/hó munkabér,
* a vizsga sikeres letétele után, a hivatásos szolgálati jogviszonyba lépés napjától a mindenkori hatályos jogszabály alapján alapilletmény jár.

**Egyéb pótlékok:**

* az angol, német, francia, kínai, arab és orosz nyelvvizsgával rendelkezők a nyelvvizsga típusától, szintjétől függően alanyi jogon, nyelvvizsgánként idegennyelv-tudási pótlékra jogosultak, amelynek összege havi 5 796 Ft-tól 38 650 Ft összegig terjedhet,
* éjszakai pótlék: teljesített óránként a rendvédelmi illetményalap 0,5 %-a
* készenléti pótlék: teljesített óránként a rendvédelmi illetményalap 0,25 %-a
* kiemelt készenléti pótlék: teljesített óránként a rendvédelmi illetményalap 1 %-a

a túlszolgálat ellentételezése – a hivatásos állomány tagjának választása szerint – pénzben vagy szabadidőben.

Az illetmény a rendvédelmi illetményrendszer által garantálva négy évenként emelkedik. A rendvédelmi életpályamodell keretei között a magasabb iskolai végzettség, illetve szakképzettség megszerzését követően magasabb beosztásba történő kinevezés lehetősége biztosított.

**Illetményen kívüli juttatások:**

* cafetéria juttatás (évi bruttó 200 000 Ft),
* lakhatási támogatás:
* lakbértámogatás vagy albérleti díj hozzájárulás, (havonta max. 38 650 Ft)
* lakásvásárlás anyagi támogatása kamatmentes munkáltatói kölcsönnel, hivatásos állományban eltöltött 2 év után ház építésre és vásárlásra (max. 5 000 000 Ft 20 év futamidővel), első lakáshoz jutás esetén (max. 5 500 000 Ft 20 év futamidővel), rész tulajdon vásárlás (max. 3 000 000 Ft 15 év futamidővel) ház/lakás bővítés (max. 3 500 000 Ft 15 év futamidővel), korszerűsítés (max. 1 500 000 Ft 10 év futamidővel), akadálymentesítés (max. 1 000 000 Ft 10 év futamidővel) adható.
  + szükség esetén szálló vagy garzon elhelyezés,
* természetbeni ellátások (a Rendőrség feladatainak megfelelő fegyverzet, felszerelés, ruházat),
* évente ruházati utánpótlási ellátmány, amelynek összege a rendvédelmi illetményalap 250%-a (96 625 Ft),
* munkába járással kapcsolatos utazási költségtérítés (bérlet vagy menetjegy árának 86%-a),
* egyéb utazási kedvezmény (belföldre, évente 12 alkalommal a vasúti vagy autóbusz menetjegy árának 50%-a),
* belföldi, külföldi kiküldetések esetén járó napidíjak és költségtérítések,
* kedvezményes mobiltelefon tarifacsomagok igénybevétele,
* támogatások:
* üdülési támogatás,
* családalapítási támogatás,
* illetményelőleg (nettó max. 100 000 Ft),
* tanulmányi ösztöndíj, képzési, továbbképzési támogatás,
* szociális (nettó max. 37 000 Ft), rendkívüli szociális (nettó max. 96 625 Ft) születési (nettó max. 30 000 Ft) beiskolázási (2019-ben gyermekenként nettó 12 851 Ft),
* egészségügyi ellátás és költségtérítések (látásjavító szemüveg, kontaktlencse, képernyős szemüveg, fogászati ellátás),
* folyószámla költségtérítés (4 000 Ft/év),
* rendőrségi sportlétesítmények díjtalan használata,
* hivatásos állomány csoportos élet- és balesetbiztosítása.

**Felvételi követelmények:**

* betöltött 18. életév, cselekvőképesség,
* magyar állampolgárság,
* állandó belföldi lakóhely,
* érettségi bizonyítvány,
* büntetlen előéletű, és életvitele kifogástalan (A Rendőrség a Hszt. alapján csak olyan személyeket fogadhat, akiknek magatartása, életvitele a hivatásos állományúakkal szembeni társadalmi elvárásoknak megfelel. A közeli hozzátartozók és a jelentkezővel közös háztartásban élők életvitelét abból a szempontból vizsgálják, hogy az a szolgálat törvényes és befolyástól mentes ellátását veszélyezteti-e.),
* fizikai alkalmasság,
* pszichológiai alkalmasság,
* egészségügyi alkalmasság,
* pályaalkalmassági elbeszélgetés eredményes minősítése,
* hozzájárul személyes adatainak kezeléséhez, valamint lakó- és családi körülményei, életvitele kifogástalanságának, továbbá a büntetlen vagy büntetett előéletére vonatkozó adatok - felvételi követelményeknek való megfelelés megállapítása érdekében történő - ellenőrzéséhez,
* cselekvőképes (cselekvőképes az a beszámítási képességgel rendelkező nagykorú, aki nem áll gondnokság alatt és döntéséért jogi felelősséggel tartozik),
* elfogadja egyes alapvető jogainak a Hszt. szerinti korlátozását, amennyiben hivatásos állományba kerül,
* vállalja a hivatásos szolgálatot, a szakképzéssel járó - szerződésben foglalt - követelmények, kötelességek teljesítését.

Az alkalmassági vizsgálatokat a Borsod-Abaúj-Zemplén Megyei Rendőr-főkapitányságon folytatják le.

**A kérelem elbírálásánál előnyt jelent:**

* gépjárművezetői engedély megléte,
* angol, német, francia, kínai, arab, orosz nyelvekből államilag elismert nyelvvizsga,
* harcművészeti jártasság, évek óta folytatott sport tevékenység, jelentős sporteredmények.

**A jelentkezési határidő: 2020.02.20.**

**A kérelemnek tartalmaznia kell:**

* a kitöltött jelentkezési lapot és mellékleteit,
* a pályázó részletes, fényképes önéletrajzát (elérhetőségeivel együtt: lakcím, e-mail cím, telefonszám),
* a végzettséget, szakképzettséget igazoló bizonyítványok másolatát,
* az érvényes, 90 napnál nem régebbi hatósági erkölcsi bizonyítványt, vagy annak igényléséről kiállított igazolást (az igénylőlapon kézbesítési címként az Borsod-Abaúj-Zemplén Megyei Rendőr-főkapitányságHumánigazgatási Szolgálatát kell megjelölni).

**A felvételi kérelmet postai úton a Borsod-Abaúj-Zemplén Megyei Rendőr-főkapitányság Humánigazgatási Szolgálat részére (3527 Miskolc, Zsolcai kapu 32.) kell megküldeni, vagy személyesen bármely helyi rendőri szervnél le lehet adni. A borítékra kérjük írják rá „Iskolarendszeren kívüli képzés”.**

A felvételi eljárással kapcsolatban felvilágosítást a **Borsod-Abaúj-Zemplén Megyei Rendőr-főkapitányság** Humánigazgatási Szolgálat munkatársa ad **a 06-46/514-500/28-44 telefonszámon** munkanapokon hétfőtől csütörtökig 7.30 és 16.00 óra között*,* pénteken 7.30 és 13.30 óra között,valamint elektronikus úton az **oroszfr@borsod.police.hu e-mail címen.**

A felvételiző az alkalmassági vizsgálatokat követően személyes meghallgatáson vesz részt, a felvételi eljárás eredményéről írásban értesítést kap. A feltételeknek nem megfelelő pályázatokat a Borsod-Abaúj-Zemplén Megyei Rendőr-főkapitányságHumánigazgatási Szolgálata érdemi vizsgálat nélkül elutasítja.

Miskolc, 2019.09.26.